ฮั่งเส็งปิดลดลง 206.93 จุด เหตุวิตกศก.สหรัฐ
ฮั่งเส็งปิดลดลง 206.93 จุด เหตุวิตกศก.สหรัฐ
24 ก.ย. 2558

ดัชนีฮั่งเส็งตลาดหุ้นฮ่องกงปิดร่วงลงในวันนี้ โดยดัชนีฮั่งเส็งลดลง 206.93 จุด หรือ 0.97% ปิดวันนี้ที่ 21,095.98 จุด เพราะได้รับแรงกดดันจากการร่วงลงของตลาดหุ้นนิวยอร์กเมื่อคืนนี้ เนื่องจากความวิตกกังวลเกี่ยวกับแนวโน้มเศรษฐกิจและความไม่แน่นอนเกี่ยวกับช่วงเวลาของการปรับขึ้นอัตราดอกเบี้ยของธนาคารกลางสหรัฐ (เฟด)
ทั้งนี้ มาร์กิต ซึ่งเป็นบริษัทสำรวจข้อมูลทางการเงิน เปิดเผยเมื่อคืนนี้ว่า ดัชนีผู้จัดการฝ่ายจัดซื้อ (PMI) ภาคการผลิตของสหรัฐอยู่ที่ระดับ 53.0 ในเดือนก.ย. ซึ่งเป็นระดับเดียวกับเดือนส.ค. และเป็นระดับต่ำสุดในรอบ 22 เดือน หรือต่ำสุดนับตั้งแต่เดือนต.ค.2556